
І. ОБЩА ЧАСТ
1. Възложител.
Възложител на настоящата обществена поръчка е Директорът на ТП „ДГС Кипилово, упълномощен със Заповед РД-10-64/18.01.2023г. на Директора на „ЮИДП“ гр. Сливен, издадена на основание чл. 172, ал. 1, т. 2 и т. 14 от Закона за горите, чл. 5, ал. 1, ал. 2, т. 14 и чл. 7, ал. 1 от Закона за обществените поръчки. 

2. Обект на поръчката.
Обект на настоящата обществена поръчка е „услуга“ по смисъла на чл. 3, ал. 1, т. 3 от ЗОП. 

3. Предмет на поръчката.
Предмет на обществената поръчка: ,,Текущ ремонт на електрически инсталации‘‘

4. Вид на поръчката. Обособени позиции.
Обществената поръчка се открива на основание чл. 20, ал. 3, т. 2 по реда на глава двадесет и шеста от ЗОП.
Обществената поръчка не е разделена на обособени позиции.

5. Кратко описание на доставката в обхвата на поръчката.
	Извършване на услуги свързани с ел. инсталации. Електро услугите са широк спектър от услуги, свързани с електричеството и електрическите инсталации. Тези услуги могат да включват инсталация, ремонт, преместване или замяна на електрически контакти, кабели, крушки, прекъсвачи, електрически бойлери, кондиционери, системи за отопление и други.

6. Срок на валидност на офертите. 
Срокът на валидност на офертите е 2 /два/ месеца считано от крайния срок за получаване на офертите.
Важно: Съгласно чл. 96а, ал. 3 от ППЗОП с подаването на оферта участниците се съгласяват с всички условия на Възложителя, в т.ч. с определения от него срок на валидност на офертата, посочен в обявата и с проекта на договор.

7. Срок за изпълнение на поръчката.
Срок на изпълнение на поръчката: 12/дванадесет месеца/, считано от датата на сключване на договора или до достигане на финансовият ресурс  посочен от Възложителя.  

8. Прогнозна стойност на поръчката. Гаранция.
Прогнозната стойност за изпълнение на предмета на поръчката е в размер на 2000.00лв. /две хиляди лева/ без ДДС за срока на изпълнение на поръчката.
Участник, чието ценово предложение надхвърля финансовия ресурс, предвиден за изпълнение ще бъде отстранен от участие.
Посочените стойности са прогнозни, не са задължителни за усвояване в пълен обем от Възложителя, като в тях са включени всички разходи, съпътстващи изпълнението на услугата.
Финасирането по настоящата поръчка е от бюджета на Възложителя.                
Начинът на плащане е посочен в проекта на Договор към настоящата документация.

Гаранцията за изпълнение на договора съгласно чл. 111, ал. 2 от ЗОП е в размер на 5 (пет) % от стойността на поръчката. Гаранцията за изпълнение на договора може да се представи под формата на:
1. банкова гаранция или
2. парична сума, внесена по сметка на ТП ДГС Кипилово:
ОББ АД
IBAN: BG60RZBB91551015132122
BIC: RZBBBGSF	
3. застраховка, която обезпечава изпълнението чрез покритие на отговорността на изпълнителя.
           В случай на представяне на банкова гаранция за изпълнение на договора, същата трябва да бъде открита със срок на валидност не по-малко от 30 календарни дни, след изтичане срока на договора, като същата следва да бъде неотменяема и безусловна, като се посочва и Решението на Възложителя, с което участникът е определен за изпълнител. 
По отношение Гаранция за изпълнение важат разпоредбите на чл. 111 от ЗОП .
При представяне на гаранцията за изпълнение, в платежното нареждане или в банковата гаранция изрично се посочва договора, за който се представя гаранцията.
Възложителят освобождава гаранциите за изпълнение без да дължи лихви за периода, през който средствата законно са престояли при него.
Гаранцията за изпълнение се представя преди подписване на договора от участника, определен за изпълнител на поръчката.
Участникът, определен за изпълнител, избира сам формата на гаранцията за изпълнение. .Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.


9. Условия и място на изпълнение на поръчката.
Мястото за изпълнение на поръчката е административната сграда на ТП ,,ДГС Кипилово“ находяща се на адрес: ул. ,,Васил Левски“ №58, с.Кипилово и работилница, находяща се на ул.“Стефан Караджа“ №2, с.Кипилово

10. Достъп до обществената поръчка и разяснения.
Възложителят предоставя неограничен, пълен, безплатен и пряк достъп по електронен път до указанията за обществената поръчка чрез платформата по чл. 39а, ал. 1 от ЗОП от датата на публикуване на обявата. Заедно с публикуване на обявата Възложителят осигурява достъп до Техническата спецификация и информацията, свързана с изпълнението на поръчката на Профила на купувача. Възлагането на обществената поръчка се осъществява с електронни средства чрез използване на Централизираната автоматизирана информационна система „Електронни обществени поръчки“ (ЦАИС ЕОП – платформата по чл. 39а от ЗОП). Оферти за участие в поръчката, които не са подадени през ЦАИС ЕОП няма да бъдат приемани и разглеждани.
При писмено искане, направено до 3 /три/ дни преди изтичането на срока за получаване на оферти, Възложителят е длъжен най-късно на следващия работен ден да публикува в „Профила на купувача“ писмени разяснения по условията на обществената поръчка.

II. ТЕХНИЧЕСКА СПЕЦИФИКАЦИЯ
Техническата спецификация е приложение и неразделна част от настоящата документация.

III. УСЛОВИЯ ЗА УЧАСТИЕ. КРИТЕРИИ ЗА ПОДБОР.
1. Общи изисквания към участниците.
Участник в процедурата за възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейностите от предмета на поръчката съгласно законодателството на държавата, в която то е установено.
В случай, че участникът е обединение, което не е юридическо лице се представя копие от документ за създаване на обединението, както и следната информация във връзка с конкретната обществена поръчка. Критериите за подбор се доказва от обединението участник, а не от всяко от лицата, включени в него. 
	В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участника е установен, както и адрес, включително електронен за кореспонденция при провеждането на процедурата. В случай, че не е регистрирано при възлагане изпълнението на дейностите, предмет на настоящата обществена поръчка, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
Възложителят няма изисквания по отношение на правната форма на обединенията, за да участват  при възлагането на поръчката.
В процедура за възлагане на обществена поръчка едно физическо или юридическо лице може да участва само в едно обединение.
Лице, което участва в обединение или е дало съгласието да бъде подизпълнител  на друг участник, не може да подава самостоятелна оферта. 
Участникът може за конкретната поръчка да използва капацитета на трети лица, независимо от правната връзка между тях, за доказване съответствие с критериите, свързани с икономическото и финансовото състояние, техническите и професионалните способности.
По отношение на критериите, свързани с професионална компетентност и опит за изпълнение на поръчката, участникът може да използва капацитета на трети лица само ако тези лица ще участват в изпълнението на частта от поръчката, за която е необходим този капацитет. Когато участникът използва капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. За доказване на съответствието си с тези изисквания третото лице ще попълва и подава ЕЕДОП.
Възложителят изисква от участника да замени посоченото от него трето лице, ако то не отговаря на някое от условията по чл. 65, ал. 4 от ЗОП, поради промяна в обстоятелства преди сключване на договора за обществена поръчка.
Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
Изпълнителите сключват договор за подизпълнение с подизпълнителите, посочени в офертата.
Възложителят изисква замяна на подизпълнител, който не отговаря на някое от условията по чл. 66, ал. 2 от ЗОП поради промяна в обстоятелствата преди сключване на договора за обществена поръчка.
Подизпълнителите нямат право да превъзлагат една или повече от дейностите, които са включени в предмета на договора за подизпълнение. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащането, когато искането за плащане е оспорено, до момента на отстраняване на причината за отказа. 
Независимо от възможността за използване на подизпълнители отговорността за изпълнение на договора за обществена поръчка е на изпълнителя.
След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:
1. за новия подизпълнител не са налице основанията за отстраняване в процедурата;
2. новият подизпълнител отговаря на критериите за подбор по отношение на дела и вида на дейностите, които ще изпълнява.
При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по чл. 66, ал. 14 от ЗОП, в срок до три дни от неговото сключване.


2. Основания за задължително  отстраняване.
Възложителят отстранява от участие в процедура за възлагане на обществената поръчка участник, когато са налице обстоятелствата по чл. 54, ал. 1, ал. 1, т. 1, т. 2, т. 3, т. 4, т. 5, т. 6 и т. 7 от ЗОП. За участниците не трябва да важат забраните, посочени в чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, както и обстоятелствата по чл. 69 от Закона за противодействие на корупцията и за отнемане на незаконно придобито имущество (ЗПКОНПИ).
* Забележка: Основанията по чл. 54, ал. 1, т. 1, т. 2 и т. 7 от ЗОП се отнасят за:
- лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му;
- когато участникът, или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, 2 и 7 от ЗОП се отнасят и за това физическо лице.
Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.
Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице.
В ЕЕДОП може да се съдържат и обстоятелства по чл. 54, ал. 1, т. 3 - 6, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.
Участниците в процедурата следва да декларират в ЕЕДОП отсъствие на обстоятелствата по т. 2.
Национални основания за отстраняване:
– осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 – 260 НК (чл. 54, ал. 1, т. 1 от ЗОП);
– нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);
– нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);
– наличие на свързаност по смисъла на пар. 2, т. 45 от ДР на ЗОП между кандидати/ участници в конкретна процедура (чл. 107, т. 4 от ЗОП);
– наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;
– обстоятелства по чл. 69 от Закона за противодействие на корупцията и за отнемане на незаконно придобитото имущество.
Липсата на обстоятелства, свързани с националните основания за отстраняване се декларират в ЕЕДОП в полето „Прилагат ли се специфичните национални основания за изключване“. Отговор „не“ се отнася за всички обстоятелства . При отговор „да“ лицето трябва да посочи конкретното обстоятелство, както и евентуално предприетите мерки за надеждност.
3. Мерки за доказване на надеждност.
Когато за участник в обществена поръчка е налице някое от основанията за отстраняване и преди подаването на офертата той е предприел мерки за доказване на надеждност, съгласно чл. 56 от ЗОП, тези мерки се описват в ЕЕДОП.
Като доказателства за надеждността на кандидата или участника се представят следните документи:
1. по отношение на обстоятелството по чл. 56, ал. 1, т. 1 и 2 ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;
2. по отношение на обстоятелството по чл. 56, ал. 1, т. 3 ЗОП - документ от съответния компетентен орган за потвърждение на описаните обстоятелства.
Възложителят разглежда предприетите от участника мерки и ги преценява, като отчита тежестта и конкретните обстоятелства, свързани с престъплението или нарушението.
Мотивите за приемане или отхвърляне на предприетите мерки и представените доказателства се посочват в протокола от работата на комисията.
Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.
4. Други основания за отстраняване от участие.
Съгласно  чл. 107 от ЗОП освен основанията по чл. 54 от ЗОП, Възложителят отстранява от процедурата:
1. участник, който не отговаря на поставените критерии за подбор или не изпълни друго условие, посочено в обявата за обществена поръчка или в указанията;
2. участник, който е представил оферта, която не отговаря на:
а) предварително обявените условия за изпълнение на поръчката;
б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;
3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 – 5 от ЗОП;
4. участници, които са свързани лица;
5. участник, подал заявление за участие или оферта, които не отговарят на условията за представяне, включително за форма, начин, срок и валидност;
6. лице, което е нарушило забрана по чл. 101, ал. 9 или 10 от ЗОП.

5. Критерии за подбор.
5.1. Годност (правоспособност) за упражняване на професионална дейност, включително изисквания във връзка с вписването в професионални или търговски регистри.
[bookmark: 2._Икономическо_и_финансово_състояние:]Възложителят не поставя изисквания по отношение на годност (правоспособност) на участниците.



	5.2. Икономическо и финансово състояние. 
Възложителят не поставя изисквания по отношение на икономическото и финансовото  състояние на участниците.
5.3. Технически и професионални възможности.
	5.3.1. Участникът следва да разполага с персонал с определена професионална компетентност за изпълнението на поръчката:

	Минимално изискване
	Удостоверяване. Документ, с който се доказва

	1.  Участникът да разполага най-малко с 1 /едно/ лице  за извършване ремонт на електрически инсталации.


Забележка: При участие на обединение, което не е юридическо лице, съответствието с това изискване се доказват от обединението участник, а не от всяко от лицата, включени в него. 
При участие на подизпълнители, същите следва да отговарят на горепосоченото изискване съобразно вида и дела от поръчката, който ще изпълняват.
	Обстоятелството по т. 1 се удостоверява в  Раздел В „Технически и професионални способности“ в Част IV: „Критерии за подбор“ на ЕЕДОП с посочване на персонала, който ще изпълнява поръчката и професионалната квалификация на лицето.

По т. 1 – Преди сключване на договор за обществена поръчка, Възложителят изисква от участника, определен за изпълнител, да представи  Списък на персонала, който ще изпълнява поръчката, които ще отговарят за изпълнението, както и документи, които доказват професионална компетентност на лицето.
Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 и 6 ЗОП.

При подаване на оферта участниците  попълват само съответния раздел в ЕЕДОП.

	5.3.2. Участникът следва да е изпълнил дейности с предмет  и обем, идентичен или сходен с предмета на поръчката за последните три години, считано от датата на подаване на офертата:

	2. Участникът да е изпълнил минимум 2 /две/ дейности с предмет и обем, идентичен или сходен с предмета на поръчката за последните три години, считано от датата на подаване на офертата.

Под дейности с предмет и обем „идентичен или сходен” с предмета на поръчката се има предвид ремонтни дейности на електрически инсталации.

Под „изпълнени дейности” се разбират такива, които независимо от датата на сключването/възлагането им са приключили в посочения по-горе период.

Забележка: При участие на обединение, което не е юридическо лице, съответствието с това изискване се доказват от обединението участник, а не от всяко от лицата, включени в него. 
При участие на подизпълнители, същите следва да отговарят на горепосоченото изискване съобразно вида и дела от поръчката, който ще изпълняват.
	Обстоятелството по т.2 се удостоверява в Раздел В „Технически и професионални способности“ в Част IV: „Критерии за подбор“ на ЕЕДОП с посочване на стойностите, датите и получателите на изпълнените услуги.

При необходимост и на основание чл. 67, ал.5  от ЗОП и при сключване на договор за обществена поръчка на основание чл.112, ал.1, т. 2 от ЗОП, възложителят изисква от участника, определен за изпълнител, да представи: Списък на услугите, идентични или сходни с предмета на поръчката с посочване на стойностите, датите и получателите, заедно с документи, които  доказват извършените услуги.




При подаване на оферта участниците  попълват само съответния раздел в ЕЕДОП.



IV. УКАЗАНИЯ ЗА ПОДГОТОВКА И ПОДАВАНЕ НА ОФЕРТИ
1. Изисквания към офертите и необходимите документи:
Офертите и документите, свързани с настоящата обществена поръчка се подават чрез Централизираната автоматизирана информационна система „Електронни обществени поръчки“ (ЦАИС ЕОП), съгласно правилата за нейното използване.
Участниците трябва да проучат всички указания и условия за участие, дадени в документацията за участие. 
 При изготвяне на офертата всеки участник трябва да се придържа точно към обявените от възложителя условия.
С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.
 Възложителите и стопанските субекти носят отговорност за достоверността, актуалността и пълнотата на въведената от тях информация в платформата, както и за спазването на сроковете, съобразно компетентността им.
До изтичането на срока за подаване на офертите всеки участник може да промени, да допълни или да оттегли офертата си.
Всеки участник има право да представи само една оферта. Офертите се изготвят на български език. 
Свързани лица не могат да бъдат самостоятелни участници в една и съща процедура.
Обменът на документи и съобщения между възложители, участници и изпълнители на обществени поръчки се осъществява чрез Централизираната електронна платформа. Документите и съобщенията се считат за връчени с постъпването им на потребителския профил на лицето, определено за контакт по поръчката, което се удостоверява от платформата чрез електронен времеви печат. Потребителите на платформата са задължени да следят профилите си в нея за наличието на съобщения и документи.
Платформата съхранява в криптиран вид подадените оферти, както и съдържащите се в тях ценови предложения до тяхното отваряне.
Горепосочените документи се криптират с уникален ключ, генериран в интернет браузър на потребителя. Генерираният ключ се съхранява единствено от участниците, които следва да декриптират с него документите в платформата, в периода от изтичането на срока за получаване на оферти до обявените дата и час за тяхното отваряне.
Участници, които не са декриптирали документите си в посоченият срок се отстраняват от участие на основание чл. 107, т. 5 от ЗОП.
Съгласно чл. 102, ал. 1 от ЗОП, участниците могат да посочат в офертите си информация, която смятат за конфиденциална във връзка с наличието на търговска тайна. В тези случаи в офертата се прилага декларация за конфиденциалност и информацията няма да бъде разкривана от Възложителя. Участниците следва да имат предвид, че не могат да се позовават на конфиденциалност по отношение на предложенията от офертите им, които подлежат на оценка.

2. Съдържание на офертите:
Офертите включват документите по чл. 39, ал. 2 и ал. 3, т. 1 от ППЗОП и ценовото предложение по чл. 39, ал. 3, т. 2 от ППЗОП, както следва:
2.1. Единен европейски документ за обществени поръчки (ЕЕДОП) - (Образец № 1).
2.2. Техническо предложение за изпълнение на поръчката – (Образец № 2)
2.3. Декларация за конфиденциалност по чл. 102, ал. 1 от ЗОП -  Образец № 3.
Забележка: Декларацията не е задължителна част от офертата, като същата се представя по преценка на всеки участник.
2.4. Ценово предложение – Образец № 4 

V. КРИТЕРИЙ ЗА ВЪЗЛАГАНЕ.
Обществената поръчка се възлага въз основа на икономически най-изгодната оферта, която се определя по критерия за възлагане: „Най-ниска цена“, по смисъла на чл. 70, ал. 2, т. 1 от ЗОП.
Комисията разглежда, оценява и класира допуснатите оферти в съответствие  с предварително обявените от Възложителя условия.
На първо място се класира участникът, който е предложил най-ниска цена без включен ДДС.
До оценяване се допускат само предложенията, които съответстват на законовите изисквания и указанията за участие на Възложителя.
Ценовите предложения надвишаващи определеният от Възложителя финансов ресурс за поръчката ще бъдат отстранявани от участие.

	VI. РАЗГЛЕЖДАНЕ И КЛАСИРАНЕ НА ОФЕРТИТЕ. 
1. Разглеждане, оценка и класиране на офертите. 
Офертите на участниците се отварят съгласно посочените в Обявата за обществената поръчка дата и час. При промяна в датата и часа на отваряне на офертите участниците се уведомяват чрез съобщение на платформата.
Разглеждането, оценката и класирането на подадените офертите се извършва по реда на чл. 97 от ППЗОП. 
Резултатите от разглеждането и оценката на офертите и за класирането на участниците се отразяват в протокол. Директора на „ДГС Кипилово“ утвърждава протокола, след което се изпраща на участниците чрез съобщение на технитe потребителски профили в платформата.
 
VII. СКЛЮЧВАНЕ НА ДОГОВОР ЗА ВЪЗЛАГАНЕ НА ИЗПЪЛНЕНИЕТО
1. Сключване на договор.
Възложителят сключва договор за обществената поръчка с определения изпълнител в 30-дневен срок от датата на определяне на изпълнителя съгласно чл. 194, ал. 1 от ЗОП.
Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от Възложителя срок, без да посочи обективни причини.
Възложителят може да изменя договор за обществена поръчка при условията на чл. 116 от ЗОП.
	За неуредените въпроси ще се прилагат разпоредбите на ЗОП.

	VIII. ДРУГИ ПОЛОЖЕНИЯ
Във връзка с провеждането на процедурата и подготовката на офертите от участниците за въпроси, които не са разгледани в настоящите указания се прилагат разпоредбите на Закона за обществените поръчки и Правилника за прилагане на Закона за обществените поръчки.
Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:
1. Относно задълженията, свързани с данъци и осигуровки:
Национална агенция по приходите:
Информационен телефон на НАП – 0700 18 700
Интернет адрес: http://www.nra.bg/
2. Относно задълженията, свързани с опазване на околната среда:
Министерство на околната среда и водите:
Адрес: гр. София, ул. „У. Гладстон“ № 67
Телефон: 02/940 60 00
Интернет адрес: https://www.moew.government.bg/
3. Относно задълженията, свързани със закрила на заетостта и условията на труд:
Министерство на труда и социалната политика:
Адрес: гр. София, ул. „Триадица“ № 2
Телефон: 02/811 94 43 
Интернет адрес: https://www.mlsp.government.bg/ 
Агенция по заетостта:
Адрес: гр. София, бул. „Княз Ал. Дондуков“ № 3
Телефон: 02/ 980 87 19
Интернет адрес: https://www.az.government.bg/
Изпълнителна агенция „Главна инспекция по труда“:
Адрес: гр. София, бул. „Княз Ал. Дондуков“ № 3
Телефон: 0700 17 670
Интернет адрес: https://www.gli.government.bg/bg

IX. ПРИЛОЖЕНИЯ, ОБРАЗЦИ НА ДОКУМЕНТИ. 
1. Техническа спецификация;
2. Техническо предложение за изпълнение на поръчката – Образец № 2 
3. Декларация за конфиденциалност по чл. 102, ал. 1 от ЗОП – Образец №3
4. Ценово предложение – Образец № 4

